नई दिल्ली: भारत-पाकिस्तान का क्रिकेट मुकाबला हो, तो दोनों ही देशों में जिंदगी मानो थम सी जाती है! अभी तक यह बात कही ही जाती रही है, लेकिन अब यह आंकड़ों के जरिए भी साबित हो गया है कि दोनों देशों के बीच क्रिकेट मुकाबले के आगे सब फेल है! आंकड़े बताते हैं कि जब इन दोनों देशों के बीच क्रिकेट मुकाबला चल रहा होता है, तो मानो दुनिया इसी मुकाबले के इर्द-गिर्द सिमट जाती है और लोग सबसे ज्यादा इसी के बारे में बातें करना पसंद करते हैं. यह हम नहीं कह रहे है, यह कहा है 'पक्के सबूतों' के साथ न्यूज और सोशल नेटवर्किंग माक्रो ब्लॉगिंग साइट ट्विटर ने.